תחרות הנואם הצעיר 3.4.08 (היכל הערייה), הזוכה בתחרות היא ג'לה דוד מתיכון קרית חיים. במקום השני איה רכאב מתיכון אורט רונסון, במקום השלישי מירון לב מעירוני ג'. כל הנואמים הצעירים הציגו יכולות מרשימות וגרמו לחבר השופטים התלבטויות רבות.
האירוע היה בהיכל העירייה. טרחו בהכנה מועדוני האשכול, ובלטה במיוחד ביכולת הארגון והביצוע אילאיל ענר ממועדון חיפה.
בהיעדרו של אורי שנבל יצג את רוטרי חיפה על הבמה נ"ל שאול ד'אנג'לי. נכחו גם נ"נ גד כהן, מזכירנו החרוץ נחום לדר וצביקה ענר.
בראש חבר השופטים עמדה השופטת (מבית המשפט לענייני משפחה, אלה מירז. האחרים: טובה בן ארי, דרורית למן שוהם , פרופ' יעקב בר שלמה, עו"ד דנה מירטנבאום וחביבה רוגר. הכשרת הנואמים הצעירים לקראת התחרות נעשתה בהדרכת המכון הישראלי לרטוריקה בראשות אורי זכאי.
שבעת מועדוני רוטרי באשכול חיפה קיימו ביום 3.4.08 תחרות "הנואם הצעיר". ההתמודדות הייתה בין בתי הספר השונים בחיפה וסביבתה ולחצי הגמר עלו נציגים של 9 בתי ספר: ליאו באק, ריאלי, אולפנת צבייה, ויצ"ו, תיכון ק. חיים, עירוני א', עירוני ג', עירוני ה', רונסון.
הטקס נערך בהיכל העירייה במעמד מ.מ. ראש העיר מר צבי דהרי אשר גם ברך בשם עיריית חיפה.
כמו כן ברכו בטקס: נ"נ גב' יעל לצרוס, מר אורי זכאי - מנכ"ל המכון הישראלי לרטוריקה. הנחה את הערב נ"ל אלי ליכטר - עוזר נגיד לאשכול.
כל המשתתפים קבלו שי - אלבום תמונות מהודר של העיר חיפה. שלושת הזוכים קבלו מגינים והזוכה במקום הראשון קבלה גם שי כספי. במהלך הערב ריגשו בנגינתם 2 תלמידים מבי"ס ויצ"ו: מריה רבקוב - חלילית, מיכאל קורין - גיטרה.